Sagen om Se og Hør og Aller, der sprang op som trold af en æske på grund af en bogudgivelse, har nu larmet i alle medier de sidste 8-10 dage.

Sandt at sige heller ikke ligefrem en køn historie, men da Danmark stadigvæk er en komfortabel stat på det retslige plan, må man gå ud fra, at politiet og de retslige instanser tager sig af den rette research, de rette efterretninger, vidneudsagn og straf.

Men de metoder, der angiveligt har været brugt for at tilgodese den store danske gossip-sult, er egentlig ikke så mærkelige.